Ludwik Geyer kjøpte tomten på hjørnet av Piotrkowska-gaten og Meyers passasje (i dag Stanisław Moniuszkos gate) fra Ludwik Meyer, og bygde i årene 1882–1886 et neobarokt palass etter tegninger av Hilary Majewski. Bygningen huset setet til Ludwik Geyers aksjeselskap. I første etasje lå dessuten den berømte restauranten til Andrzej Stępkowski. Mot slutten av 1800-tallet åpnet Bank Handlowy («Handelsbanken», i dag Citibank Handlowy) fra Warszawa sin filial her.